KTC ส่งสมาชิกผู้โชคดีบินลัดฟ้าสู่ญี่ปุ่น
KTC ส่งสมาชิกผู้โชคดีจากแคมเปญ “กินญี่ปุ่น ลุ้นเที่ยวญี่ปุ่น กับบัตรเครดิตเคทีซี” บินลัดฟ้าสู่ประเทศญี่ปุ่น
19 ม.ค. 2561

นางประณยา นิถานานนท์ ผู้อำนวยการ – ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC ร่วมแสดงความยินดีกับสมาชิกเคทีซีผู้โชคดีจากแคมเปญ “กินญี่ปุ่น ลุ้นเที่ยวญี่ปุ่น กับบัตรเครดิตเคทีซี” ที่ได้รับแพ็คเกจท่องเที่ยวประเทศญี่ปุ่น จำนวน 7 รางวัล รางวัลละ 2 ที่นั่ง รวมมูลค่ากว่า 1,050,000 บาท 
โดยผู้โชคดีบินลัดฟ้าสู่เกาะฮอกไกโด ประเทศญี่ปุ่น ด้วยสายการบินไทย สนุกกับกิจกรรมบนลานสกีที่ “นิเซโกะ” สกีรีสอร์ทชื่อดังของฮอกไกโด เยือนอาณาจักรแห่งอาหาร หรือ “Kingdom of Food” อิ่มอร่อยไม่อั้นกับปลาแซลมอน และปู 3 ชนิด ได้แก่ ปูขน ขาปูทาระบะ และขาปูซึไว โดยทีมการตลาดร่วมส่งคณะผู้โชคดีเดินทางไปยังเกาะฮอกไกโด ประเทศญี่ปุ่น ณ ท่าอากาศยานสุวรรณภูมิ อำเภอบางพลี จังหวัดสมุทรปราการ เมื่อเร็วๆนี้